Tresnutebiller

Tresnutebiller (Cryptorhynchinae) er en artsrik gruppe av snutebiller (Curculionidae) som lever på busker og trær. De er små, korte og høyr hvelvede, og kroppen er dekket av skjell i ulike farger, noen av disse er som oftest oppstående og hårlignende og gir billene et "bustete" utseende. Snuten er lang, men den holdes vanligvis bakoverbøyd slik at den ikke er synlig ovenfra. Navnet Cryptorhynchus betyr "skjult snute".


== Utseende ==
Små (gjerne 2 – 6 mm), korte, høyt hvelvede biller, gjerne brunlige og matte med mønster dannet av lyse skjell. Kroppen er vanligvis helt dekket av skjell, noen av dem gjerne oppstående og hårlignende. Hodet er temmelig lite, fasettøynene er forholdsvis store og flate. Snuten er middels lang og tynn og holdes vanligvis bakoverbøyd slik at den ikke er synlig ovenfra. Den kan foldes inn i en fure mellom framhoftene som ender i en kopplignende grop på mellombrystet (mesosternum). Antennene er festet rundt midten av snuten. Brystskjoldet (pronotum) er bredere enn langt, men tydelig smalere enn dekkvingene. Sidene er avrundede. Det har ofte markerte knøler på sidene. Dekkvingene er ovale hos de fleste, men parallellsidige hos noen av de større artene. De har mer eller mindre markerte skuldre og ofte rekker av oppstående skjell. Beina er kraftige og forholdsvis lange, lårene er vanligvis utannede, men kan ha en tann på undersiden. Leggene (tibiae) ender i en krok (uncus). Føttene er nokså korte og kan foldes tilbake mot leggen.


== Levevis ==
Tresnutebillene lever på ulike slags busker og trær, der de voksne billene gjerne gnager på bladene. De er sjelden spesielt tallrike og er ikke regnet som skadedyr.


== Artsrike på Kanariøyene ==
Denne gruppen har de fleste artene i tropene og artsmangfoldet i Europa er temmelig begrenset. Derimot har tresnutebillene tallrike arter på Kanariøyene, Madeira og andre øyer i Atlanterhavet.


== Systematisk inndeling / norske arter ==

Artstall fra Europa inkluderer Kanariøyene.

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien snutebiller, Curculionoidea Latreille, 1802
Familien snutebiller, Curculionidae Latreille, 1802
Underfamilien tresnutebiller, Cryptorhynchinae Schönherr, 1825
Stammen Aedemonini
Stammen Camptorhinini
Slekten Camptorhinus Schönherr, 1825 – to arter i Europa
Stammen Cryptorhynchini
Understammen Cryptorhynchina
Oresnutebille, Cryptorhynchus lapathi (Linnaeus, 1758)
Understammen Tylodina
Slekten Acalles Schönherr, 1825  – over 80 arter i Europa/Kanariøyene, fire i Norge
Acalles roboris Curtis, 1835
Acalles echinatus (Germar, 1824)
Acalles parvulus Boheman, 1837
Acalles ptinoides (Marsham, 1802)
Slekten Acallocrates Reitter, 1913  – 4 arter i Europa
Slekten Acallorneuma Mainardi, 1906  – 9 arter i Europa
Slekten Calacalles Peyerimhoff, 1926  – 12 arter i Europa
Slekten Dichromacalles Stüben, 1998  – 11 arter i Europa
Slekten Echinodera Wollaston, 1863  – 33 arter i Europa
Slekten Kyklioacalles Stüben, 1999  – 18 arter i Europa
Slekten Onyxacalles Stüben, 1999  – 11 arter i Europa
Slekten Poggionymus Colonelli, 1983  – én art i Europa
Slekten Ruteria Roudier, 1954  – 9 arter i Europa
Stammen Gasterocercini
Slekten Gasterocercus Laporte & Brullé, 1828  – én art i Europa
Stammen Ithyporini
Stammen Mecistocerini
Stammen Psepholacini
Stammen Sophrorhinini
Stammen Sthereini
Stammen Torneumatini
Slekten Paratorneuma Roudier, 1956  – tre arter i Europa
Slekten Somodytes González, 1970  – én art i Europa
Slekten Torneuma Wollaston, 1860  – 24 arter i Europa


== Referanser ==


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Alonso-Zarasaga (red.), 2004 : Fauna Europaea, Curculionoidea. Utbredelsesdatabase over Europeiske dyr.
Stüben, P.E. Illustrated Up-to-date Catalogue of Westpalearctic Cryptorhynchinae.


== Eksterne lenker ==
Fra Claude Schotts hjemmeside. Oresnutebille og Gasterocercus
Acalles spp. 1
Acalles spp. 2
(no) tresnutebiller hos Artsdatabanken 
(sv) tresnutebiller hos Dyntaxa 
(en) tresnutebiller hos Fauna Europaea 
(en) tresnutebiller hos Fossilworks 
(en) tresnutebiller hos NCBI 
(en) Kategori:Cryptorhynchinae – bilder, video eller lyd på Wikimedia Commons